Content translation/ur



آلہ "ترجمہ مواد" مدیر کو اجازت دیتا ہے کہ وہ اصل مضمون کے مقابل ترجمہ تحریر کرے اور اس طرح براؤزر کے ٹیبوں کے درمیان تحریر نقل کرنا، متعلقہ روابط اور زمرہ جات کو دیکھنا وغیرہ جیسے بوریت والے اقدامات کو زیادہ رواں تجربہ مہیا کرتے ہوئے خودکار اقدامات میں بدل دیتا ہے جس سے مترجم اعلی معیاری اندراجات بنانے میں وقت لگاتے ہیں جو ان کی زبان میں فطری طویقے پر پڑھی جا سکتی ہیں۔

یہ آلہ ابھی تک تعمیر کے مراحل میں ہے بہر حال آپ کے تجربہ کے لیے دستیاب ہے اور ہزاروں مضامین کی تخلیق کے لیے پہلے سے استعمال میں ہے جس کے نتیجہ میں مترجم کے ترجمہ اور کارکردگی میں بہتریاں ہوئیں ہیں۔ ترجمہ مواد لغات یا مشینی ترجمہ کی معاونت اور دوسرے آلات کا مجموعہ ہے۔ یہ آلات تمام زبانوں میں معاون نہیں ہیں لیکن آلہ میں ان معاونات کو شامل کرنے کے لیے توسیع کی جا سکتی ہے۔

موجودہ ترجمہ مواد ترجمان توسیع کا متبادل ہے: جب کہ وکی پیڈیا مینیو اور یوزر انٹرفیس کے دوسرے اجزا کا ترجمہ کمیونٹی کی توسیع ترجمان کے استعمال سے کیا جاتا ہے، وکی پیڈیا کے اندراجات ترجمہ اندراجات سے کیے جا سکتے ہیں۔

آلہ کا تجربہ کریں
آپ کسی بھی زبان کے ویکیپیڈیا سے خاص:ترجمہ مواد کے ذریعے آلہ تک رسائی حاصل کر سکتے ہیں۔ پہلی مرتبہ اس آلہ تک رسائی اسے وکی پیڈیا میں قابل استعمال بنا دے گی۔

داخل شدہ صارفین کے لیے ترجمہ مواد تمام ویکیپیڈیاؤں میں تجرباتی خدوخال کے طور پر دستیاب ہے۔ ایک مرتبہ جب یہ دستیاب ہو جاتا ہے تو آپ اپنے "شراکتیں" کے صفحہ یا وکی پیڈیا مضامین کی زبانوں کی فہرست سے جب کہ وہ آپ کی زبان میں نا موجود نا موجود ہوں، اس آلہ کا آسانی سے انتخاب کر سکتے ہیں۔

اگر آپ کو آلہ سے متعلق کوئی مسئلہ درپیش ہو یا آپ اس آلہ کے استعمال سے متعلق اپنا تجربہ بیان کرنا چاہیں، تو براہ مہربانی تبادلہ خیال کے صفحہ پر اپنی باز افزائش(فیڈ بیک) مہیا کریں۔

آلہ کا مقصد
ترجمہ مواد پہلے سے کسی دوسری زبان میں موجود صفحہ کا ایک ابتدائی نسخہ بنانے کی اجازت دیتا ہے۔ یہ آلہ ایک ایک زبان میں موجود مضمون کے اندراجات کی کسی دوسری زبان میں ترسیل و مطابقت پر مرکوز ہے۔ یہ صارف کو زیادہ سے زیادہ یا کم سے کم اندراجات کو ابتدائی نسخے میں استعمال کرنے کا اختیار دیتا ہے جس میں بعد ازاں بصری آلہ ترمیم سے تبدیل کیا جا سکتا ہے۔

ہم توقع کرتے ہیں کہ ترجمہ مواد انسانی علم کے مجموعہ کو دوسری زبانوں میں پھیلانے میں مددگار ثابت ہو گا۔ یہ آلہ خصوصاً ان لوگوں کے لیے ہے جو دو یا زیادہ زبانیں جانتے ہیں۔

حالیہ مدیران کے لیے یہ آلہ مواد کے ترجمہ کے عمل کو آسان بنائے گا۔ تا حال تقریباً 15% صارفین دوسری زبان کے نسخہ میں بھی ترمیم کرتے ہیں۔ یہ کثیر اللسانی صارفین اپنے یک لسانی صارفین کی نسبت اوسطاً 2.3 گنا زیادہ ترامیم کے باعث زیادہ ثمر آور پائے گئے تھے۔

اس کے ساتھ ساتھ اس آلہ کے بنانے کا مقصد ان نئے مدیران کی دلچسپی حاصل کرنا ہے جو ایک نئے صفحہ کو ابتدا سے تخلیق کرنے کی نسبت اشاعت کے زیادہ آسان طریقہ کار سے فائدہ اٹھا سکتے ہیں۔

یہ آلہ درج ذیل اصولوں کے مطابق تجویز کیا گیا تھا: زیر نظر تجزیات کے بارے میں مزید تفصیل دستیاب ہے۔
 * وقت بچاتا ہے۔ مترجمین کو بلا ضرورت نقل اور چپکاؤ سے محفوظ رکھتے ہوئے مواد کو جلد تیار کرنے میں مدد دیتا ہے۔
 * مدد فراہم کرتا ہے۔ غلطیوں سے بچاتا ہے اور صارف کا اس کے کیے گئے ترجموں سے متعلق اعتماد بڑھاتا ہے۔
 * ترجموں کا معیار بڑھاتا ہے۔ یہ آلہ وکی میڈیا کے تناظر میں ترجموں کے مقصد تک رسائی مہیا کرتا ہے اور صارفین کو ناقص تراجم سے بچنے میں مدد دیتا ہے۔
 * صارف کے ساتھ زبردستی نہیں کرتا۔ جیسا کہ مختلف ترجمان مختلف طریقہ ہائے ادارت استعمال کرتے ہیں، مہیا کی گئی اعانات ادارتی عمل میں مداخلت نہ کریں۔
 * مواد پر توجہ۔ ترجمہ ظہار تحریر کی نسبت مواد پر زیادہ مرکوز ہے۔ تکنیکی اجزاء جیسا کے وکی تحریر اس طرح سے برتے جائیں کہ ترجمہ کو مشکل نہ بنائیں۔

آپ کیسے حصہ لے سکتے ہیں؟

 * == آلہ کا تجربہ کریں ==
 * آپ ہمارے تجرباتی دورانیہ کے لیے رضاکار بن سکتے ہیں۔ ہو سکتا ہے ہم اس سلسلے میں آپ سے رابطہ کرنے میں کچھ وقت لیں کیونکہ ہم آئندہ شامل کی جانے والی زبانوں کی بنیاد پر شرکاء کا انتخاب کرتے ہیں۔ کسی بھی صورت میں، ہم دلچسپی لینے والے زیادہ سے زیادہ ممکن صارفین کی مدد سے تجربات کرنا چاہیں گے اور آپ کی شرکت کی حوصلہ افزائی کریں گے۔
 * نئی زبان کا معائنہ مکمل کریں جہاں آپ اپنی زبان کے لیے موجود آلات کی اعانت پر معلومات مہیا کر سکتے ہیں۔
 * تبادلہ خیال کے صفحہ پر باز افزائش(فیڈ بیک) مہیا کیجیے۔

تمام متعلقہ صفحات

 * پیداوار کی تعریف
 * آشکار گروں کے لیے
 * لاگو کرنے کی تفصیلات
 * اعانتی دستاویزات
 * اعلانات
 * تمام تحتی صفحات